تورکیه جمهوریتی جمهوررئیسی رجب طیب ایردوغان, تورکیه نینگ منطقه مقیاسیده گی معما لر بیلن قیزیقرایکن, هیچ قچان توسعه طلب لیک قیلمه گن لیگی نی معلوم قیلدی.
رهبری بولگن عدالت و رواجله نیش حزبی نینگ تورکیه پارلمانی ده گی گروپ ییغیلیشی ده معروضه قیلگن ایردوغان, "تورکیه اوله راق منطقه مقیاسیده گی معما لر و خلق ارا تیزیم نینگ عدالت سیزلیک لری باره سیده بحث ایترایکن, هیچ قچان توسعه طلب لیک فکری گه ایگه بولمه دیک.  بیز هیچ بیر اولکه نینگ توپراغی گه کوز تیککن ایمس میز, فقط گینه اوز ملی خوفسیزلیگی میز نی تامین ایتیش گه حرکت قیلماقده میز" دییه قید ایتدی.
سوریه ده, ترور تشکیلاتی داعش گه قرشی کوره شگن بیرته گینه ناتو اعضاسی اولکه نینگ تورکیه دن عبارت ایکن لیگی نی معلوم قیلگن ایردوغان, تورکیه نینگ 9 مینگ گه یقین چیت ایل لیک ترورچی نی اوشلب اولکه لری گه یوبارگن لیگی نی بیلدیردی.
ایردوغان, اولکه توپراق لری آرقه لی اوروش منطقه لری گه اوتیش گه مانع بولیش اوچون جداً سعی و حرکت قیلگن لیک لری نی معلوم قیلدی.
اوروپا بیرلیگی نینگ, ایرینی عملیاتی دایره سیده اورته ییر دینگیزی ده تورک کیمه سی نینگ حقوقی بولمه گن بیر شکلده تیکشیریلگن لیگی باره سیده هم بحث ایتگن جمهوررئیس ایردوغان, یونان و جنوبی روم رهبریتی نینگ برچه تحریک لری گه قره مسدن تورکیه نینگ اورته ییر دینگیزی ده ملایم بیر سیاست آلیب باریاتگن لیگی نی بیلدیردی.
ایردوغان, بونگه قره مسدن تورکیه کیمه سی گه حمله قیلینگن لیگی نی ایسله تیب اوتدی.
جمهوررئیس ایردوغان, "بونینگ خلق ارا دینگیز حقوقی ده اورنی یوق" دییه قید ایتدی.
ایردوغان, تورکیه نینگ تاغ لیک قاره باغ ده 30 ییل لیک بیر عدالت سیزلیک نینگ اداققه ییتیشیشی گه حصه قوشگن لیگی نی بیلدیردی.
جمهوررئیس ایردوغان, "اولکه میز نینگ حمایه سی بیلن آذربایجان نینگ توپراغی بولگن قاره باغ ارمنستان نینگ اشغالی دن نجات تاپدی.  قالووچی بیر ییچیم بوییچه امید لر بیرینچی مرته آرتدی.  تورکیه, آذربایجان و روسیه اوله راق منطقه ده تینچ لیک نینگ اورنه تیلیشی نی گرنتی قیله میز.  تقریباً 30 ییل کیین هم بولسه حق اورنی نی تاپدی.  قاره باغ ده آذربایجان بیراغی هیلپیره ب توریبدی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
